জঙ্গিবাদকে একটি বৈশ্বিক সমস্যা হিসেবে অভিহিত করে প্রধানমন্ত্রী বলেন, এটি একটি বৈশ্বিক সমস্যা হলেও জঙ্গি দমনে বাংলাদেশ বিশ্বে দৃষ্টান্ত স্থাপন করতে সমর্থ হয়েছে। প্রধানমন্ত্রী হলি আর্টিজান বেকারিতে জঙ্গি হামলা-পরবর্তী ১০ ঘণ্টার মধ্যেই জিম্মি নাটকের অবসান এবং পরবর্তীতে এই হামলায় জড়িতদের এবং অন্যান্য সন্ত্রাসী হামলার পূর্ব প্রস্তুতিকালে জঙ্গিদের গ্রেপ্তারের জন্য র‌্যাব ও অন্যান্য আইনশৃঙ্খলা রক্ষাকারী বাহিনীর ভূমিকার প্রশংসা করেন। একইসাথে তিনি জঙ্গি দমনে সমাজের সকল শ্রেণিপেশার মানুষকে ঐক্যবদ্ধ করে সামাজিক আন্দোলন গড়ে তুলতে তাঁর প্রচেষ্টার কথাও উল্লেখ করেন।